Paġna Fid-19 ta' Awwissu 2014, f'konformità mal-Artikolu 37 tat-Trattat tal-Euratom, il-Kummissjoni Ewropea rċeviet mingħand il-Gvern Ġermaniż Dejta Ġenerali dwar il-pjan għar-rimi tal-iskart radjuattiv li jirriżulta mid-dekummissjonar u ż-żarmar tal-Impjant tal-Enerġija Nukleari ISAR KKI-1. Abbażi ta' din id-dejta u t-tagħrif addizzjonali mitlub mill-Kummissjoni fit-18 ta' Settembru 2014 u pprovdut mill-awtoritajiet Ġermaniżi fil-21 ta' Novembru 2014, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza bejn is-sit u l-eqreb fruntiera ma' Stat Membru ieħor, f'dan il-każ l-Awstrija, hija ta' 62 km. Ir-Repubblika Repubblika Ċeka tinsab 89 km 'il bogħod filwaqt lil-Italja tinsab 169 km 'il bogħod. Skart radjuattiv solidu jinħażen temporanjament fuq is-sit qabel ma jiġi ttrasferit għal faċilitajiet liċenzjati ta' trattament jew faċilitajiet ta' ħażna temporanja li jinsabu fil-Ġermanja. F'konformità mal-livelli ta' approvazzjoni, l-iskart solidu u l-fdalijiet materjali mhux radjuattivi, jiġu rilaxxati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ. Dan se jsir b'konformità mal-kriterji stabbiliti fl-Istandards Bażiċi tas-Sigurtà (id-Direttiva 96/29/Euratom). Fil-każ ta' rilaxxi mhux ippjanati ta' effluwenti radjuattivi li jistgħu jirriżultaw minn xi aċċident tat-tip u d-daqs ikkunsidrati fid-Dejta Ġenerali, id-dożi li x'aktarx jilħqu lill-popolazzjoni fi Stat Membru ieħor mhux se jkunu sinifikanti mil-lat ta' saħħa. Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi ta' skart radjuattiv fi kwalunkwe għamla li joriġina mid-dekummissjonar u ż-żarmar tal-Impjant tal-Enerġija Nukleari Isar KKI-1 fil-Bavarja t'Isfel, il-Ġermanja, kemm waqt it-tħaddim normali kif ukoll fil-każ tal-aċċidenti tat-tip u d-daqs ikkunsidrati fid-Dejta Ġenerali, x'aktarx li ma jirriżultax f'kontaminazzjoni radjuattiva, li tkun sinifikanti mil-lat tas-saħħa, tal-ilma, tal-ħamrija jew l-ispazju tal-ajru ta' Stat Membru ieħor. Magħmul fi Brussell, is-17 ta' April 2015. Il-Kunsill tas-Sigurtà tan-Nazzjonijiet Uniti ddeżinja l-persuni u l-entitajiet li għandhom jiġu inklużi fil-lista ta' persuni u entitajiet soġġetti għall-miżuri imposti mill-paragrafi 13 u 15 tar-Riżoluzzjoni 1596 (2005), kif imġedda mill-paragrafu 3 tar-Riżoluzzjoni 1952 (2010). Il-persuni u l-entitajiet ikkonċernati jistgħu jippreżentaw fi kwalunkwe ħin talba lill-Kumitat tan-NU stabbilit skont il-paragrafu 8 tal-UNSCR 1533 (2004), flimkien ma' kwalunkwe dokumentazzjoni ta' sostenn, biex id-deċiżjonijiet li jiġu inklużi fil-lista tan-NU jiġu kkunsidrati mill-ġdid. Dik it-talba għandha tintbagħat fl-indirizz li ġej: Qed tinġibed l-attenzjoni tal-persuni u l-entitajiet ikkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fuq is-siti tal-Internet fl-Anness II għar-Regolament (KE) Nru 1183/2005, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 3 tar-Regolament). Il-persuni u l-entitajiet ikkonċernati jistgħu jippreżentaw talba lill-Kunsill, flimkien ma' dokumentazzjoni ġustifikattiva, sabiex id-deċiżjoni li jkunu inklużi fil-listi msemmija hawn fuq terġa' tiġi kkunsidrata, fl-indirizz li ġej: Qed tinġibed ukoll l-attenzjoni tal-persuni kkonċernati għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stipulati fl-Artikolu 275, it-2 paragrafu u l-Artikolu 263, ir-4 u s-6 paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi skont ir-Regolament (KE) Nru 1183/2005, kif emendat bir-Regolament (UE) 2015/613 u implimentat bir-Regolament ta' Implimentazzjoni (UE) 2015/614. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kwalunkwe data oħra relatata ma' dan. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali se tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Il-Kunsill tal-Unjoni Ewropea iddetermina li l-persuni li jidhru fl-Annessi msemmijin hawn fuq għandhom jibqgħu inklużi fil-lista ta' persuni soġġetti għal miżuri restrittivi previsti fid-Deċiżjoni 2010/656/PESK u fir-Regolament (KE) Nru 560/2005. Tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti web fl-Anness II għar-Regolament (KE) Nru 560/2005, sabiex tinkiseb awtorizzazzjoni biex jintużaw il-fondi ffriżati għal ħtiġijiet bażiċi jew ħlasijiet speċifiċi (ara l-Artikolu 3 tar-Regolament). Għall-fini tar-rieżami li jmiss tal-Kunsill tal-lista ta' persuni soġġetti għal miżuri restrittivi, il-persuni kkonċernati jistgħu jippreżentaw talba lill-Kunsill qabel il-31 ta' Marzu 2016, flimkien mad-dokumentazzjoni ta' sostenn, li d-deċiżjoni li tinkludihom fuq il-lista msemmija għandha tiġi kkunsidrata mill-ġdid, fl-indirizz li ġej: Qed tinġibed l-attenzjoni tal-persuni kkonċernati għall-possibbiltà li d-deċiżjoni tal-Kunsill tiġi kkontestata quddiem il-Qorti Ġenerali tal-Unjoni Ewropea, f'konformità mal-kondizzjonijiet stipulati fit-tieni paragrafu tal-Artikolu 275, u fir-raba' u s-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (KE) Nru 560/2005. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjonijiet tar-Raġunijiet u kwalunkwe data oħra relatata ma' dan. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali se tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-posta elettronika lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7588 — Griffin/LVS II Lux XX/Echo, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301) jew permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7538 — Knorr-Bremse / Vossloh, f'dan l-indirizz: Klassi 1.6. Frott, ħaxix u ċereali, friski jew ipproċessati Il-karatteristiċi ewlenin tal-prodott meta jiġi kkonsmat huma dawn li ġejjin: l-epidermide (ħliefa jew qoxra), ta' kulur isfar qawwi, tleqq; anke minħabba l-preżenza tal-fdal tal-ħamrija ħamra fejn issir il-koltivazzjoni, takkwista l-kulur ħamrani li jagħti fiċ-"ċikkulata". il-forma fit-tul - ovali, ta' daqs medju; il-qoxra titneħħa minhajr diffikultà, lixxa u mhux kompletament iffurmata; it-tuberi huma sħaħ, mingħajr nebbieta, ta' forma regolari u mingħajr difetti, togħmiet jew irwejjaħ mhux normali; tuberi xotti, mingħajr tbajja ħodor, qsim, tbenġil, ħofor, marki jew deformitajiet; kontenut ta' lamtu baxx (mhux aktar minn 17 %) u kontenut baxx ta' materja niexfa (mhux aktar minn 21 %); L-istadji kollha ta' produzzjoni, mill-produzzjoni sal-ħsad, għandhom iseħħu fiż-żona ġeografika definita. It-tiketta fuq il-pakketti jrid jkollha t-tagħrif li ġej: Il-lowgo u l-kelmiet: "Patata novella di Galatina", f'ittra ikbar minn kull kitba oħra; l-oriġni (żona ta' produzzjoni u ta' ppakkjar); l-isem, l-uffiċċju ċentrali u l-isem tal-kumpanija tal-imballatur; il-piż nett mal-ippakjar; in-numru ta' identifikazzjoni tal-lott; id-dati tal-ħsad u tal-ippakkjar; is-simbolu tal-Unjoni Ewropea. Mhix permessa xi kwalifikazzjoni oħra flimkien mal-isem kif imsemmi fl-Artikolu 1 għajr dik li tidher f'din l-ispeċifikazzjoni tal-prodott. Iż-żona ta' produzzjoni tad-Denominazzjoni ta' Oriġini Protetta "Patata novella di Galantina" tkopri t-territorju amministrattiv tal-Muniċipalitajiet fil-Provinċja ta' Lecce: Acquarica del Capo, Alliste, Casarano, Castrignano del Capo, Galatina, Galatone, Gallipoli, Matino, Melissano, Morciano Di Leuca, Nardò, Parabita, Patù, Presicce, Racale, Salve, Sannicola, Taviano, Ugento. L-"Arco Ionico Salentino" hija ż-żona tipika fejn titkabbar il-"Patata novella di Galatina"; iż-żona tkopri l-faxxa tan-nofs tal-kosta jonika fil-provinċja ta' Lecce san-naħa ta' ġewwa tal-peniżola. F'din iż-żona t-temperatura medja tax-xahar fl-iktar xahar kiesaħ (Jannar) tvarja bejn 9,50 u 10 °C, u dik tal-iktar xahar sħun (Awwissu) bejn 25,6 sa 26 °C, b'temperaturi massimi frekwenti ta' aktar minn 40 °C; barra minn hekk, il-varjazzjoni fit-temperatura ta' kuljum (id-differenza bejn it-temperaturi minimi u massimi fuq perjodu ta' 24 siegħa) mhix kbira, minħabba l-influwenza favorevoli tal-baħar. Il-medja ta' sigħat ta' xemx annwali hija aktar minn dik tal-Puglia kollha, li hija ta' 2 600 siegħa (fl-Italja din tvarja bejn 2 100 sa 2 800). Il-karatteristika ewlenija li tiddistingwi l-art li tintuża għall-kultivazzjoni hija l-"ħamrija ħamra", u din tinsab tul il-kosta Jonika kollha u lil din iż-żona tagħmilha unika; Il-ħamrija hija ramlija u kemmxejn aċiduża kważi newtrali, b'livelli għoljin ta' fosfru disponibbli, ħadid disponibbli u potassju skambjabbli, iżda b'kontenut medju ta' materja organika u kontenut ta' nitroġenu totali baxx. Il-ħamrija ħamra hija eżempju tipiku ta' ħamrija klimatika żonali f'din iż-żona, jiġifieri ħamrija li l-proprjetajiet tagħha huma influwenzati ħafna mill-kundizzjonijiet klimatiċi li fihom ffurmat. Il-varjazzjonijiet fil-klima jaffettwaw kemm l-alterazzjoni tal-blat li jiffurma l-materjal ta' oriġini tal-ħamrija kif ukoll il-proċessi pedoġenetiċi naturali. Speċifiċità oħra taż-żona ġeografika hija l-ħila tal-bdiewa fil-ħsad tal-"Patata novella di Galatina", bl-użu ta' għodda mekkanika sempliċi li ma tiġix f'kuntatt dirett mat-tuberi. Il-patata maħsuda friska tiġi kkummerċjalizzata mingħajr ma tiġi maħsula. Il-"Patata di Novella Galatina" hija magħrufa b'mod wiesa u apprezzata minħabba d-disponibbiltà bikrija tagħha u l-karatteristiċi estetiċi speċifiċi tagħha, jiġifieri qoxra ġeneralment miksija bil-fdal tal-ħamrija li jagħtu lit-tuberi l-kulur tipiku tagħhom ta' aħmar fil-kannella. Il-ħsad tal-"Patata novella di Galatina" jseħħ qabel it-30 ta' Ġunju ta' kull sena. Il-fdal tal-ħamrija li jiksi t-tuberi jfakkar il-kulur tipiku tal-ħamrija fiż-żona ta' koltivazzjoni u huwa dovut għall-fatt li l-patata tinbiegħ direttament wara li tinħasad u tintagħażel mingħajr ma jsir l-ebda ħasil, likieku jagħmel il-ħsara lill-qoxra rqieqa. Karatteristika oħra rikonoxxibbli tal-"Patata di Novella Galatina" hija l-kontenut baxx tagħha ta' materja niexfa. Il-ħsad isir kmieni kemm jista' jkun bejn ir-rebbiegħa u l-ħarifa, mhux biss minħabba fatturi ġenetiċi u agrotekniċi, iżda wkoll u speċjalment minħabba l-ħamrija partikolari u l-kondizzjonijiet klimatiċi speċifiċi fejn tikber il-patata. Aktar preċiżament, għal dik li hija temperatura, il-kundizzjonijiet termali fiż-żona ġeografika huma l-aħjar li jistgħu jkunu għall-istadji varji tal-iżvilupp fenoloġiku. Il-fatt li t-temperatura tal-ħamrija qatt ma taqa' taħt 3 jew 4 °C qabel il-ġelbin ifisser li t-tuberi taż-żriegħ jgħaddu minn perjodu qasir ta' rqad sakemm jiġu rreġistrati temperaturi aktar sħan bejn l-aħħar ta' Frar u l-bidu ta' Marzu. Din iż-żieda fit-temperatura hija biżżejjed biex tikkawża ġelbin u rimja rapidi. Il-karatteristiċi tal-ħamrija li fiha titħawwel il-patata wkoll għandhom influwenza diretta fuq kemm hija bikrija, fuq il-karatteristiċi kimiċi u fiżiċi tagħħa u fuq il-maturazzjoni tal-periderma. Il-ħamrija ramlija li fiha tikber il-"Patata di Novella Galatina" takkwista s-sħana faċilment u dan jippermetti li t-tuberi jikbru malajr u għalhekk jimmaturaw aktar kmieni minn oħrajn imkabbra f'postijiet oħra. Barra minn hekk, il-fatt li l-ħamrija ramlija tiskula faċilment jagħmilha aktar faċli biex isir ix-xogħol taż-żriegħ u tal-ħsad, u ż-żmien propizju ta' dan ix-xogħol jikkontribwixxi biex il-"Patata di Novella Galatina" tkun bikrija. Il-karatteristiċi tal-ħamrija li fiha tikber il-patata wkoll għandhom influwenza diretta fuq il-kontenut baxx ta' materja niexfa tal-patata. Minħabba l-kwalità ramlija tal-ħamrija u l-kontenut ta' materja organika tagħha, m'hemmx ostakoli li jfixklu ċ-ċiklu tat-tkabbir tal-patata u t-tuberi jilħqu l-potenzjal sħiħ tagħhom, u volumi konsiderevoli. Għal din ir-raġuni l-patata jkollha piż speċifiku aktar baxx u għalhekk kontenut baxx ta' materja niexfa, li huwa aspett fundamentali tal-karatteristiċi kimiċi tal-"Patata di Novella Galatina". Il-ħamrija ramlija fiż-żona ta' kultivazzjoni tippermetti li l-"Patata di Novella Galatina" tiżviluppa b'mod uniformi, iżżomm il-forma tagħha u b'hekk il-qoxra tista' timmatura filwaqt li żżomm id-dehra lixxa u tleqq tagħha, bil-kulur aħmar fil-kannella tipiku tagħha li ġej mill-fdal tal-ħamrija ħamra. Għal dik li hija prestazzjoni tal-uċuħ f'rabta mal-perjodu ta' espożizzjoni għad-dawl ta' kuljum (il-fotoperjodu), il-kundizzjonijiet huma l-aqwa li jista' jkun hemm għat-tkabbir tal-patata f'dan l-ambjent u f'dan il-perjodu ta' koltivazzjoni (Novembru-Ġunju). Il-fotoperjodu qasir tipiku f'din iż-żona jittardja jew jimpedixxi l-fjoritura, biex b'hekk ikun hemm rendiment aħjar u aktar bikri tat-tuberi. Id-denominazzjoni, u għalhekk l-attribuzzjoni tal-prodott għal żona definita tajjeb, il-Galatina, jagħtu garanzija ta' kwalità u jixhdu l-preżenza storika tagħha f'din iż-żona. It-tkabbir tal-patata huwa essenzjali għaż-żamma tal-bilanċ ekonomiku agrikolu f'diversi muniċipalitajiet tul il-kosta tal-Arco Ionico Salentino; id-deċiżjoni li tintagħżel il-patata u mhux uċuħ ortikulturali oħra (bħad-dulliegħ jew il-bżar li huma mkabbra regolarment fl-inħawi) kienet immotivata mhux biss mill-ħamrija u l-kondizzjonijiet klimatiċi li jiffavorixxu l-produzzjoni, iżda wkoll mill-fatt li l-patata hija relattivament faċli biex tikber meta mqabbla ma' wċuħ oħra u teħtieġ inqas riżorsi tekniċi u inqas kapital finanzjarju. Barra minn hekk, meta mqabbla mal-uċuħ l-oħra msemmija hawn fuq, il-patata tadatta tajjeb għall-koltivazzjoni flimkien mas-siġar taż-żebbuġ, li minn dejjem kienu mħawla, u fil-maġġoranza l-kbira tal-każijiet, jibqgħu jiġu mħawla f'densitajiet għolja f'azjendi tradizzjonali. F'dan il-kuntest, il-prattika tal-ġbir taż-żebbuġ kmieni fl-istaġun (sa Ottubru) direttament mis-siġra ilha mifruxa għal deċennji. Bis-saħħa ta' dan hija possibbli l-produzzjoni taż-żejt taż-żebbuġa ta' kwalità ħafna ogħla minn dik taż-żebbuġ li jinġabar mill-art u li jorbot l-art għal perjodu itwal ta' żmien. L-art fejn it-tuberi taż-żerriegħa se jiġu mħawwla għalhekk tkun lesta qabel biex tiġi ppreparata ferm aktar bil-quddiem. Li t-tuberi jinżergħu kmieni jwassal għall-maturazzjoni bikrija tagħhom u għalhekk għal ħsad ħafna qabel iż-żmien. It-test sħiħ tal-ispeċifikazzjoni tal-prodott jinsab fuq is-sit tal-Internet li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed imur direttament fil-paġna ewlenija tas-sit elettroniku tal-Ministeru tal-Politika Agrikola, l-Ikel u l-Forestrija (www.politicheagricole.it). Il-lista mħejjija minn dan il-Kumitat tan-NU tinkludi lil: persuni fiżiċi jew ġuridiċi, entitajiet, korpi u gruppi assoċjati ma' Al Qaida, u persuni ġuridiċi, entitajiet u korpi li huma proprjetà ta' kull waħda minn dawn il-persuni, entitajiet, korpi u gruppi jew huma kkontrollati minnhom, jew b'xi mod iservu ta' appoġġ lilhom. L-atti jew l-attivitajiet li jindikaw li individwu, grupp, impriża, jew entità huma "assoċjati ma'" Al Qaida, jinkludu: il-parteċipazzjoni fl-iffinanzjar, l-ippjanar, l-iffaċilitar, it-tħejjija jew it-twettiq ta' atti jew attivitajiet li jsiru minn, jew flimkien ma' Al Qaida jew minn kull ċellola, grupp affiljat, grupp żgħir li jinqata' minnha jew derivat minnha, taħt isimhom, f'isimhom jew b'appoġġ għalihom; il-forniment, il-bejgħ jew it-trasferiment ta' armi u materjal relatat lil xi ħadd minnhom; ir-reklutaġġ għal kull wieħed minnhom; jew xi forma oħra ta' appoġġ għall-atti jew l-attivitajiet ta' kull wieħed minnhom. Fl-10 ta' April 2015, il-Kunsill tas-Sigurtà tan-NU approva ż-żieda ta' Ali Ben Taher Ben Faleh Ouni Harzi u Tarak Ben Taher Ben Faleh Ouni Harzi mal-lista tal-Kumitat tas-Sanzjonijiet ta' Al Qaida. Meta jridu dawn jistgħu jissottomettu talba lill-Ombudsperson tan-NU, flimkien ma' kwalunkwe dokumentazzjoni ġustifikattiva, sabiex terġa' tiġi kkunsidrata d-deċiżjoni li jiġu inklużi fil-lista tan-NU msemmija hawn fuq. Talba bħal din għandha tintbagħat fl-indirizz li ġej: Għal aktar informazzjoni ara http://www.un.org/sc/committees/1267/delisting.shtml Il-miżuri li ġejjin tar-Regolament (KE) Nru 881/2002 japplikaw għall-individwi u l-entitajiet li jinsabu fl-Anness I: l-iffriżar tal-fondi u tar-riżorsi ekonomiċi kollha li jappartjenu lill-individwi u l-entitajiet ikkonċernati, jew li huma proprjetà tagħhom jew miżmuma minnhom, u l-projbizzjoni (fuq kulħadd) milli jagħmel disponibbli fondi u riżorsi ekonomiċi lill-individwi u l-entitajiet ikkonċernati jew għall-benefiċċju tagħhom, kemm direttament kif ukoll indirettament (l-Artikoli 2 u 2a); u il-projbizzjoni tal-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lil kull individwu jew entità kkonċernati, kemm direttament kif ukoll indirettament (l-Artikolu 3). L-Artikolu 7a tar-Regolament (KE) Nru 881/2002 jipprovdi għal proċess ta' rieżami fejn jiġu ppreżentati l-osservazzjonijiet dwar ir-raġunijiet għall-inklużjoni fil-lista minn dawk li jkunu elenkati. L-individwi u l-entitajiet miżjudin fl-Anness I permezz tar-Regolament ta' Implimentazzjoni (UE) 2015/617 jistgħu jagħmlu talba lill-Kummissjoni biex isiru jafu r-raġunijiet għall-inklużjoni tagħhom fil-lista. Din it-talba għandha tintbagħat lil: Tinġibed ukoll l-attenzjoni tal-individwi kkonċernati għall-possibbiltà li jikkontestaw ir-Regolament ta' Implimentazzjoni (UE) 2015/617 quddiem il-Qorti Ġenerali tal-Unjoni Ewropea, skont il-kundizzjonijiet imsemmija fir-raba' u fis-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Biex tinżamm l-ordni, qed tinġibed l-attenzjoni tal-individwi inklużi fl-Anness I għall-possibbiltà li jressqu applikazzjoni quddiem l-awtoritajiet kompetenti fl-Istat(i) Membru/i rilevanti, kif elenkati fl-Anness II tar-Regolament (KE) Nru 881/2002, sabiex jiksbu awtorizzazzjoni biex jużaw il-fondi ffriżati u r-riżorsi ekonomiċi għal bżonnijiet essenzjali jew pagamenti speċifiċi skont l-Artikolu 2a ta' dak ir-Regolament.
Extracted from C_128_2015.html